Tampoanele din bumbac organic ENROUSH sunt create în 3 dimensiuni – mini, normale și super – similare cu cele ale tampoanelor convenționale pe care, probabil, le cunoști deja.
Mărimea ar trebui să reflecte întotdeauna abundența fluxului tău menstrual. Utilizează tampoane mini (absorbție scăzută) pentru zilele cu flux scăzut de la începutul și sfârșitul menstruației, alege tampoane normale (absorbție medie) sau super (absorbție ridicată) în timpul zilelor cu flux normal sau abundent.
Atenție, nu utiliza un tampon super în zilele cu flux scăzut, cu gândul că te va proteja mai eficient. Și nu alege unul cu absorbție foarte mica doar pentru că îți este teamă de a nu dezvolta SST. Tampoanele îți pot oferi o protecție sigură doar utilizate corect, schimbate la FIECARE 4 ORE sau chiar mai repede. Dacă ai un flux abundent, fie folosește extra protecție externă – cu un absorbant zilnic sau un absorbant de dimensiuni reduse sau schimbă-ți tamponul la fiecare 2 ore.
PONT ENROUSH: într-o cutie de tampoane (16 buc) poți alege diferite dimensiuni de tampoane pentru a se potrivi fluxului menstrual și stilului tău de viață.